Vavi se klag van afpersing staan steeds – praag.co.za
Vavi slaan terug
Die vrou het klag twee uur ná die begin van 'n tugverhoor by Cosatu teruggetrek.
Vavi is bly dat die klag van seksuele teistering teen hom teruggetrek is, het hy Maandag gesê.
"Ek is bly die verhoor is gefinaliseer," het Vavi in 'n verklaring gesê.
"Ek hoop ons kan almal die sage agter ons sit sodat ons kan konsentreer op die werklike kwessies van die dag – om te verseker dat ons 'n dinamiese vakbondfederasie het wat Suid-Afrika en die belange van werkers bevorder."
Vavi het erken dat hy seks gehad het met die getroude vrou, wat 'n werknemer is van Cosatu, en beweer sy het later probeer om R2 miljoen van hom te eis.
Hy het ontken dat hy haar verkrag het en gesê sy het ingestem om seks met hom te hê.
Sy het 'n klag van seksuele teistering teen hom ingedien, maar Maandag tydens 'n tugverhoor teruggetrek.
Hy het gesê hy sal met sy prokureur vergader om te sien of enige verdere stappe gedoen kan word oor die klag. Vavi sê sy aanklag van afpersing teen 'n 26-jarige vrou wat hom van verkragting beskuldig het, staan steeds.
"In die lig van die skade wat my reputasie berokken is, sal ek met my prokureurs vergader om enige verdere stappe oor die kwessie te oorweeg." – Sapa
Skrywer Karin RoodtGepubliseer op 29 Julie 2013 Kategorieë Nuus, Suider-AfrikaSleutelwoord Cosatu, seksuele teistering, teistering, vavi